REGOLAMENT TAL-KUMMISSJONI (KE) Nru 1416/2007
tat-3 ta’ Diċembru 2007
li jistipula d-data ta’ skadenza għat-tressiq ta’ l-applikazzjonijiet għall-għajnuniet għall-ħżin privat fis-settur tal-laħam tal-majjal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2759/75 tad-29 ta’ Ottubru 1975 dwar l-organizzazzjoni komuni tas-suq tal-laħam tal-majjal (1), u b’mod partikolari l-Artikolu 4(6) tiegħu,
Billi:
(1)
L-għajnuniet għall-ħżin privat mogħtija b’applikazzjoni tar-Regolament tal-Kummissjoni (KE) Nru 1267/2007 tas-26 ta’ Ottubru 2007 dwar il-kundizzjonijiet partikolari għall-għoti ta’ għajnuniet għall-ħżin privat fis-settur tal-laħam tal-majjal (2) kellhom effetti favorevoli fuq is-suq tal-majjal, u wieħed jista’ jistenna li jkun hemm stabbilizzazzjoni temporanja tal-prezzijiet tal-laħam tal-majjal. Għaldaqstant huwa f’loku li jintemmu l-għajnuniet għall-ħżin privat fis-settur tal-laħam tal-majjal.
(2)
Il-Kumitat tal-Ġestjoni għal-laħam tal-majjal ma tax opinjoni fl-iskadenza stabbilita mill-President tiegħu,
ADOTTAT DAN IR-REGOLAMENT:
Artikolu 1
Id-data ta’ skadenza għat-tressiq ta’ l-applikazzjonijiet għall-għajnuniet għall-ħżin privat fis-settur tal-laħam tal-majjal għandha tkun l-4 ta’ Diċembru 2007.
Artikolu 2
Dan ir-Regolament għandu jidħol fis-seħħ fl-4 ta' Diċembru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 3 ta’ Diċembru 2007.